Khawzawl DC hovin Electoral Roll then chungchangah meeting neih a ni,"1581/2024-2025 Khawzawl, dated 14th August, 2024: Vawiin zing dar 11:00 am khan DC Conference Hall-ah electoral roll then chungchangah meeting koh a ni a, Khawzawl Deputy Commissioner, Pu K. Vanlalthiana chu chairman niin Village Council (VC) member te, Booth Level Officer (BLO) te leh party aiawhte an tel a ni. He hunah hian Election Officer, Pu Timothy R. Lalhmangaiha chuan meeting koh chhan ber sawiin Khawzawl district chhunga polling station tih tam a, electoral roll then an ngaihtuah ho tur a nih thu a sawi a. Party aiawhte, VC member te leh BLO ten an ngaihdan an sawi bawk a, hetiang ruahmanna hotuten an siam avangin lawmthu an sawi bawk. DC Pu K. Vanlalthiana chuan polling station chungchanga sawihona hun tha tak an neih avangin kalkhawm zawng zawng te hnenah lawmthu a sawi a, electoral roll then felfai taka kalpui a nih theih nan VC member te, BLO te leh party te inlungrual taka thawk ho turin a fuih bawk. Attachment Loading attachment...",Dated: 14 th Aug 24 1:22 PM,https://dipr.mizoram.gov.in/post/khawzawl-dc-hovin-electoral-roll-then-chungchangah-meeting-neih-a-ni